Document ID: 32004R1365

KOMISSION ASETUS (EY) N:o 1365/2004,
annettu 28 päivänä heinäkuuta 2004,
interventioon tarjottujen paddy- eli raakariisin määrien jakokertoimen vahvistamisesta markkinointivuoden 2003/2004 erälle N:o 3
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1),
ottaa huomioon riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003 (2),
ottaa huomioon interventioelinten suorittamasta paddy- eli raakariisin haltuunotosta ja sovellettavien korjausmäärien sekä hinnankorotusten ja -alennusten vahvistamisesta 30 päivänä maaliskuuta 1998 annetun komission asetuksen (EY) N:o 708/98 (3), ja erityisesti sen 4 artiklan 4 kohdan toisen alakohdan,
sekä katsoo seuraavaa:
(1)
Asetuksen (EY) N:o 708/98 3 a artiklan mukaisesti interventioon markkinointivuonna 2003/2004 oikeutetut paddy- eli raakariisin määrät jaetaan kahteen kansalliseen ja yhteen yhteiseen erään nro 3 koko yhteisön osalta. Kyseiselle erälle nro 3 jaettavien määrien vahvistamiseksi jäsenvaltiot ovat ilmoittaneet komissiolle asetuksen (EY) N:o 708/98 4 artiklan 4 kohdan ensimmäisen alakohdan mukaisesti interventioon tarjottujen paddy- eli raakariisin määrät.
(2)
Koska tarjottu määrä ylittää käytettävissä olevan määrän, on syytä soveltaa määrien jakokerrointa. Kerroin lasketaan siten, että jaettu kokonaismäärä on kunkin tarjouksen vähimmäismäärä huomioon ottaen enintään käytettävissä olevan määrän suuruinen,
ON ANTANUT TÄMÄN ASETUKSEN:
1 artikla
Asetuksen (EY) N:o 708/98 4 artiklan 4 kohdan toisessa alakohdassa säädettyjen määrien jakokertoimeksi vahvistetaan 0,860675.
2 artikla
Tämä asetus tulee voimaan seuraavana päivänä se jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 2004.

Labels: 3
17